CELEX: 62010CO0438
Language: bg
Date: 2011-07-13 00:00:00
Title: Определение на Съда (пети състав) от 13 юли 2011 г.#Direcţia Generală a Finanţelor Publice Bacău и Administraţia Finanţelor Publice Bacău срещу Lilia Druţu.#Искане за преюдициално заключение: Curtea de Apel Bacău - Румъния.#Член 104, параграф 3, първа алинея от Процедурния правилник - Вътрешно облагане с данъци и такси - Член 110 ДФЕС - Екотакса върху моторните превозни средства при първата им регистрация.#Дело C-438/10.

Определение на Съда (пети състав) от 13 юли 2011 г. — Direcția Generală a Finanțelor Publice Bacău и Administrația Finanțelor
            Publice Bacău/Druțu
      (Дело C‑438/10)
      „Член 104, параграф 3, първа алинея от Процедурния правилник — Вътрешно облагане с данъци и такси — Член 110 ДФЕС — Екотакса върху моторните превозни средства при първата им регистрация“
      Данъчни разпоредби — Вътрешно данъчно облагане — Екотакса, налагана на леките автомобили при първата им регистрация в държава членка (член 110 ДФЕС) (вж. точки 20—22 и диспозитива)
      Предмет
      
         
               Преюдициално запитване — Curtea de Apel Bacău Secţia Comercială, Contencios Administrativ şi Fiscal — Регистрация в Румъния
                  на вече регистрирани в други държави членки леки автомобили — Екотакса, налагана на леките автомобили при първата им регистрация
                  в държава членка — Съвместимост на националната правна уредба с член 110 ДФЕС — Дискриминация в сравнение с употребяваните
                  леки автомобили, вече регистрирани на територията на тази държава членка, за които при тяхната последваща продажба и нова
                  регистрация посочената такса не се налага
               
            Диспозитив
      Член 110 ДФЕС следва да се тълкува в смисъл, че той не допуска държава членка да въвежда екотакса за моторните превозни средства
         при първата им регистрация в съответната държава членка, ако тази фискална мярка е уредена по начин, по който тя възпира пускането
         в движение в посочената държава членка на употребявани моторни превозни средства, закупени в други държави членки, без обаче
         същевременно да възпира закупуването на употребявани моторни превозни средства на същата възраст и със същата степен на амортизация
         на националния пазар.